3หุ้นนัดวันเทรดธีระมงคลมีข้อดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ตลาดหลักทรัพย์เผยหุ้นน้องใหม่ขอจองคิววันเข้าเทรด วอนการเมืองยุ่งช่วงสั้น อย่าเลื่อนวันเข้า ธีระมงคลฯ เคาะแน่ 14 พ.ค.นี้ 
นายวิเชฐ ตันติวานิช รองผู้จัดการสายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย เปิดเผยว่า บริษัท ธีระมงคล อุตสาหกรรม (TMI) จะนำหุ้นเข้าซื้อขายในตลาดหลักทรัพย์เอ็ม เอ ไอ วันที่ 14 พ.ค.นี้ และในสัปดาห์นั้นยังมีอีก 2 บริษัทที่ได้จองวันเข้าจดทะเบียน
ขณะที่สัปดาห์ถัดไป บริษัท ไซเบอร์แพลนเน็ต อินเตอร์แอ็คทีฟ (CYBER) ได้จองกำหนดเข้าตลาดหลักทรัพย์ เอ็ม เอ ไอ แล้ว
“ผลกระทบการเมืองที่เกิดขึ้นอาจทำให้นักลงทุนหวั่นไหวบ้าง แต่เชื่อว่าน่าจะเกิดขึ้นเพียงระยะสั้น ขณะที่ความต้องการของหุ้นไอพีโอยังมีอยู่ จึงไม่อยากให้บริษัทน้องใหม่เลื่อนการเข้าจดทะเบียนออกไปอีกแล้ว” นายวิเชฐ กล่าว 
เมื่อวันที่ 27 เม.ย. มีการลงนามแต่งตั้งผู้จัดจำหน่ายและรับประกันการจัดจำหน่ายการเสนอขายหุ้น เพิ่มทุนของบริษัท ธีระมงคล อุตสาหกรรม จำนวน 80 ล้านหุ้น ราคาหุ้นละ 0.88 บาทต่อหุ้น โดยมีบริษัท แอสเซท โปร แมเนจเม้นท์ (APM) เป็นที่ปรึกษาทางการเงิน กำหนดเสนอขายให้ประชาชนเป็นครั้งแรก (ไอพีโอ) ระหว่างวันที่ 2830 เม.ย. นี้
นายสมภพ ศักดิ์พันธ์พนม ประธานเจ้าหน้าที่บริหาร APM กล่าวว่า TMI ถือเป็นหุ้นตัวแรกในตลาดหลักทรัพย์ เอ็ม เอ ไอ ของปีนี้ และน่าจะได้รับการตอบรับที่ดี เพราะตั้งราคาขายหุ้นที่พี/อีเพียง 8 เท่าเทียบกับ พี/อี เฉลี่ยของตลาดหลักทรัพย์เอ็ม เอ ไอ ปัจจุบันที่ 14.6 เท่า และมีสัดส่วนหนี้สินต่อทุน (ดี/อี) ต่ำไม่ถึง 1 เท่าหลังการเพิ่มทุนครั้งนี้
นอกจากนี้ กำไรที่เกิดขึ้นในปี 2552 ก็ยังไม่ได้นำไปจ่ายเงินปันผล ขณะที่ปัจจัยพื้นฐานดีและมีอัตราการเติบโตได้เหมาะสำหรับการลงทุนระยะกลางยาว เพราะจากที่มีคำสั่งซื้อลูกค้าล่วงหน้าและเข้ามาต่อเนื่อง ทำให้มีรายได้ในอนาคตที่แน่นอน